|  |  |  |  |
| --- | --- | --- | --- |
|  | |  | |
| ΕΛΛΗΝΙΚΗ ΔΗΜΟΚΡΑΤΙΑ | | Θεσσαλονίκη, 25 / 02 /2019 | |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ&ΘΡΗΣΚΕΥΜΑΤΩΝ | | Αρ. Πρωτ.: 7951 |  |
| ΠΕΡΙΦΕΡΕΙΑΚΗ Δ/ΝΣΗ | |  |  |
| ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ  ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| \_\_\_\_\_\_ | |  |  |
| ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ | |  |  |
| ΑΝΑΤΟΛΙΚΗΣ ΘΕΣ/ΝΙΚΗΣ | | Προς: Δ/ντές/ντριες Δημ. Σχολείων και |  |
|  | | Προϊσταμένους/ες Νηπιαγωγείων |  |
| Ταχ. Δ/νση: | Κατσιμίδη& Μήλου 33 |  |  |
|  | 54638 Θεσσαλονίκη |  |
| Πληροφορίες: | Τομπούλογλου Ιωάννης | Kοιν: 1. Περιφερειακή Διεύθυνση |
| Τηλέφωνο: | 2310-954110 | Π.Ε. & Δ.Ε. Κεντρικής Μακεδονίας |
| Φαξ: | 2310-915042 | 2. Συντονιστές/τριες 1ου Π.Ε.Κ.Ε.Σ. |
| e-mail: | mail@dipe-a.thess.sch.gr |  |

**ΘΕΜΑ: Πρόσκληση συμμετοχής σε ημερίδα με θέμα** **«Η βία κατά των γυναικών στην οικογένεια και την κοινότητα: Κοινωνικές συνέπειες και προεκτάσεις του φαινομένου της έμφυλης βίας - Ευαισθητοποίηση της εκπαιδευτικής κοινότητας για την προστασία των θυμάτων».**

Τα Τμήματα Αγωγής Υγείας Πρωτοβάθμιας και Δευτεροβάθμιας Εκπαίδευσης Ανατολικής Θεσσαλονίκης σας προσκαλούν στην ημερίδα με θέμα «**Η βία κατά των γυναικών στην οικογένεια και την κοινότητα: Κοινωνικές συνέπειες και προεκτάσεις του φαινομένου της έμφυλης βίας - Ευαισθητοποίηση της εκπαιδευτικής κοινότητας για την προστασία των θυμάτων».**

Η ημερίδα υλοποιείται με αφορμή τόσο την Πανελλήνια Ημέρα κατά της Σχολικής Βίας & Εκφοβισμού (**6η Μαρτίου**) όσο και την Παγκόσμια Ημέρα για τα Δικαιώματα της Γυναίκας (**8η Μαρτίου**). Σκοπός της ημερίδας είναι η ενημέρωση και ευαισθητοποίηση στα θέματα προστασίας των γυναικών από την βία στην οποία υπόκεινται λόγω του φύλου τους. Είναι γνωστό επιπλέον ότι οι επιπτώσεις της ενδοοικογενειακής βίας είναι πολύ αρνητικές και άμεσες στους/στις μαθητές/τριες μας όταν αυτό συμβαίνει στο σπίτι τους.

Απευθύνεται στη Διοίκηση των σχολικών μονάδων, τους/τις εκπαιδευτικούς και τους συλλόγους γονέων καθώς ο χώρος του σχολείου μπορεί να λειτουργήσει προληπτικά σε θέματα ισότητας των φύλων και σεβασμού των θεμελιωδών δικαιωμάτων, αλλά επίσης να συμβάλλει ώστε φαινόμενα βίας στο οικογενειακό περιβάλλον με θύμα το παιδί να μη μείνουν στη σιωπή.

Στην ημερίδα συμμετέχουν εκπρόσωποι δημόσιων φορέων, Υπουργείο Προστασίας του Πολίτη, Γενική Γραμματεία Ισότητας των Φύλων, Υπουργείο Εσωτερικών και Υπουργείο Εργασίας Κοινωνικών Ασφαλίσεων & Πρόνοιας, το Τμήμα Διεθνών και Ευρωπαϊκών Σπουδών του Πανεπιστημίου Μακεδονίας και εκπρόσωποι δύο μη κυβερνητικών Οργανισμών που δραστηριοποιούνται ενεργά στην πόλη της Θεσσαλονίκης, η PRAKSIS και η Α21.

Θεματικές της ημερίδας αποτελούν η βία κατά των γυναικών και η κατάφωρη παραβίαση και προσβολή των Ανθρωπίνων Δικαιωμάτων, η έμφυλη βία και η διάκρισή της στη βία μέσα στην οικογένεια και στη βία μέσα στην κοινωνία, η δια νόμου προστασία της γυναίκας και των παιδιών της, η έμφυλη βία με ρατσιστικά χαρακτηριστικά, πού μπορεί να απευθυνθεί ένα θύμα βίας ή να καταγγελθεί ένα περιστατικό βίας.

Μέσα από το διάλογο και τη συζήτηση που θα ακολουθήσει των εισηγήσεων, θα προσεγγίσουμε το θέμα της κακοποίησης που αφορά όλη την κοινότητα, ιδιαίτερα την εκπαιδευτική. Τη συζήτηση θα συντονίσει η Συντονίστρια Αειφορίας του 1ου ΠΕΚΕΣ Κεντρικής Μακεδονίας κα Ευαγγελία Παπαθανασίου.

H ημερίδα θα πραγματοποιηθεί την **Τρίτη 5 Μαρτίου 2019 και ώρες 5.30 - 8.30 μ.μ.** στην **Αίθουσα Εκδηλώσεων της Φιλοπτώχου Αδελφότητος Ανδρών Θεσσαλονίκης (Φ.Α.Α.Θ.), Αγίας Σοφίας 38, ευγενική παραχώρηση του Προέδρου και του Διοικητικού Συμβουλίου.**

Παρακαλούμε να ενημερωθούν οι Σύλλογοι Διδασκόντων αλλά και οι Σύλλογοι Γονέων των σχολείων και να προσκληθούν στην εκδήλωση.

Η ημερίδα υποστηρίζεται από τον Πανελλήνιο Σύλλογο Εκπαιδευτικών Αγωγής Υγείας, το 1ο ΠΕ.ΚΕ.Σ. Κεντρικής Μακεδονίας και την Έδρα Διαπολιτισμικής Πολιτικής για μια Δραστήρια και Αλληλέγγυα Ιθαγένεια, του Πανεπιστημίου Μακεδονίας.

Οι ενδιαφερόμενοι/ες μπορούν να υποβάλλουν δήλωση συμμετοχής στον ηλεκτρονικό σύνδεσμο  <https://goo.gl/forms/9RBImViRnIVsOtGk2> μέχρι τη **Δευτέρα 4 Μαρτίου 2019**.

Συνημμένα ακολουθεί η Πρόσκληση, το Πρόγραμμα και η Αφίσα.

**Η Διευθύντρια Π. Ε.**

**Ανατολικής Θεσσαλονίκης**

**Zαχαρούλα Ασημακοπούλου**